c: text/html

text:
For di e momento cu e fraccion di MEP a tuma e responsabilidad como Parlamentario, mesora a cuminsa enfoca riba e aspecto social, ya cu tabatin tur indicacion cu esaki ta den un crisis total.
Diamars ultimo parti di e fraccion di MEP a haci un bishita informativo y interactivo na Stichting Imelda Hof, p’asina haya un miho bista tocante nan maneho-, necesidad- y inkietudnan. Mester remarca cu nos a keda impresiona cu e tremendo trabou cu nan ta haciendo, a pesar di tin varios aña cu no ta ricibi e apoyo y oido necesario pa por funciona miho ainda. E mainta a cana hopi fructifero y directora Nathalie Hernandes, hunto cu Dennis Campbell, coordinador pedagogico, nan a elabora y contesta tur nos preguntanan. Loke ta resalta ta e falta di un data base, pa atrobe por funciona mas structura, specialmente mirando cu ultimamente ta hayando mucha for di e mesun circulo familiar. Durante e ultimo 7 añanan Imelda Hof tin un promedio di 32 mucha, for di 6 – 18 aña, unda cu e parti emocional ta di sumo importancia pa trata y ta boga pa tin un psicologo den cas, p’asina por traha mas efectivo, en bes di laga e muchanan warda 8 luna prome cu haya ayudo psicologico. Tambe a papia tocante e cambionan for di 2010, unda cu Imelda Hof a cuminsa draai 24/7, pues incluyendo weekend, unda cu a cuminsa cu 2 mucha so y awo tin un averahe di 15-18 mucha. E necesidad di tin mas trahado bon ekipa y studia den cas ta un mester, ya cu e problemanan social ta escalando y ta birando mas desafiante y mas cu claro ta exigi hopi mas conocemento, experticio y profesionalismo pa anda cu e muchanan.
Den nos rol como parlamentario, Imelda Hof por ta sigur cu nos lo tin nan necesidad- y preocupacionnan bon na mente y pa logra tambe haya e fondonan necesario pa por traha na bienestar di nos muchanan, cu ta nos futuro.
Parlamentarionan di MEP cu bishita na Stichting Imelda Hof
For di e momento cu e fraccion di MEP a tuma e responsabilidad como Parlamentario, mesora a cuminsa enfoca riba e aspecto social, ya cu tabatin tur indicacion cu esaki ta den un crisis total.

robotstxt: allowed

filter: keep


text:
Den Haag – Personal completo di Cas di Aruba y ATA Europa a duna Minister Plenipotenciario Guilfred Besaril un caluroso bon bini awe merdia na su yegada na Arubahuis.
E mandatario a saluda tur hende personalmente pa despues e dirigi su mes na e personal. Minis-ter Besaril a bisa di ta hopi honra pa ocupa e funcion di Minister Plenipotenciario. Ela bisa cu un di e metanan grandi ta pa reforsa e organisacion.
‘Mi tarea ta pa Arubahuis ta bon ekipa pa sirbi nos hobennnan cu a bin studia na Hulanda; Arubianonan cu a bin Hulanda pa motibonan medico y Arubianonan cu pa hopi añanan ta bibando aki na Hulanda y a perde contacto cu Arubahuis y cu Aruba,’ asina e mandatario a bisa.
Sr. Besaril a bisa di mira padilanti na un cooperacion hopi grandi cu e personal pa realisa e metanan aki.
Despues di e encuentro Minister Besaril a reuni cu sr. Juan David Yrausquin pa e traspaso di trabaonan.


text:
Stapnan pa logra desaroyo sostenibel pa Aruba
- Details
Directie Natuur en Milieu (DNM) den e luna di februari y maart a organisa diferente workshop en coneccion cu e prioridadnan proponi durante e seminario pa stakeholdersnan aña pasa pa cu e formulacion y finalisacion di e documento cu ta propone e plan di maneho di Aruba su naturalesa y medio ambiente. Den e mesun periodo cu DNM a duna e workshop, DNM a ricibi bishita for di representantenan di instancianan internacional
; representantenan di United Nations Development Program (UNDP), World Bank y di Europese Unie (EU). DNM por a duna informacionan ariba e desaroyo di e plan di maneho di nos naturalesa y medio ambiente.
E instancianan tawata hopi interesa y tawata desea di haya un bista mas profundo di locual Aruba ta hasiendo pa cu e avanse di Aruba su stapnan pa logra desaroyonan sostenibel. Teniendo cuenta cu internacionalmente ora ta trata di desaroyo sostenibel ta enfoca ariba aspectonan economico, social y tambe ecologico. E instancianan aki tawata hopi interesa kico Aruba su strategianan ta pa logra esaki, como cu DNM ta encarga cu e aspecto ecologico pa cu e tema di sostenibilidad.
E trayecto di e plan di maneho di Aruba su naturalesa y medio ambiente: na 2012 cu DNM a establece, a cuminsa cu e nota di maneho y pa cu esaki mester a organisa plataformanan pa envolve comunidad y stakeholdersnan por a duna nan contribucion entre otro dor di duna oportunidad pa entrega feedbacknan digitalmente via nos website dnmaruba.org. Asina cu e prioridadnan proponi a wordo establesi, a organisa workshopnan mas intenso pa cu e temanan; sushi, sortonan y habitat, medio ambiente & salubridad y calidad di awa. E ultimo workshopnan aki tawata pa haya feedback for di e participantenan pa cu e ambicion y metanan pa cu e temanan pero tambe a traha ariba e actividadnan y indicacionan nesesario pa realisacion di e ambicion y metanan. E participantenan a traha “roadmaps” pa logra diferente metanan. Den e fotonan adhunto por admira parti di e proceso di traha roadmaps dor di e participantenan.
Pronto e resultadonan di e workshopnan di 2015 lo ta obtenibel ariba e website di DNM. E desaroyo di Aruba ta responsabilidad di cada un cuidadano. DNM ta tuma e liderasgo pa conjuntamente cu e stakeholdersnan formula e maneho di nos naturalesa y medio ambiente y asina duna e contribucion pa Aruba keda e One Happy Island pa cuidadanonan, turista y comerciante pa e añanan cu ta bini. DNM kier duna danki na e representantenan di UNDP, World Bank y EU pa reconoce e avansenan como tambe esaki no lo tawata posibel sin e contribucionan di e participantenan di e serie di worshopnan tras di lomba.


text:
DIAMARS 17 DECEMBER , 2013
8
Durante “Airline Appreciation Party” organisa pa AAA:
Delta Airlines ta ricibi Airline Marketing Award 2013
Durante e evento anual “Airline Appreciation Party” teni na Cellar 23, Aruba Airport Authority N.V. (AAA) a haci entrega di un premio special na e aerolinea Delta Airlines. Tur anja e departamento Airline Marketing di AAA ta tene un anochi special pa gradici tur e aerolineanan pa e trabou cu cada un ta haci pa asina percura pa e anja cu ta tras di lomba ta uno exitoso. AAA ta reconose cu e exito di e compania ta depende di e esfuerso di cada un di e aerolineanan cu ta opera na nos aeropuerto. Esaki CEO di AAA Sr. Peter Steinmetz a pone enfasis riba dje ora cu el a dirigi su mes na tur e representantenan di e aerolineanan cu tabata presente e anochi aki. Na mes momento Sr. Steinmetz a repasa anja
2013 y tambe a menciona e plannan pa 2014. Tur aerolinea ta haci nan maximo esfuerso pa keda mehora nan prestacion constantemente, pero semper tin un cu ta destaca mas cu otro. Ya el a bira tradicion cu tur anja AAA ta otorga un premio special na e aerolinea cu mas a destaca y e anja aki e premio a bai pa Delta Airlines cu durante 2013 a agrega mas capacidad di asiento. Srta. Roxanne Romnit a keda sumamente contento di por a ricibi e award aki for di Sr. Steinmetz y tambe Sra. Jo-Anne Arends cu ta encarga cu e departamento di Airline Marketing. E potretnan ta ilustra e momentonan grato cu e invitadonan a disfruta di dje. Pabien na Delta Airlines.
PAGINA 32
DIARIO
DIAMARS 17 DECEMBER 2013
Pasaheronan Venezolano disgusta cu Tiara Air dialuna marduga
ORANJESTAD(AAN):Falta di comunicacion y splicacion ta pone pasaheronan cuminsa rebeldia y cu nan razon hopi biaha. Un pasahero no por wordo laga atras di transito sin e speranza cu e lo sali cu un siguiente vuelo. Dialuna marduga algo pasa di 4or polis a bai duna asistencia na aeropuerto. Na yegada a topa cu un grupo di alrededor di 24 Venezolano cu a bula cu Tiara Air for di Maiquetia pa sigui pa Bonaire of Fort Lauderdale. Pasaheronan a splica cu nan mester a sali for di Venezuela diadomingo 3or di atardi. Esey nifica cu for di trempan a sali for di nan cas pa asina evita cualkier contra tiempo na caminda pa aeropuerto di Venezuela. Pa 9or nan a yega aeropuerto pa pa chek in y asina bin Aruba cu Tiara. Ora 3or a bati a bin tende cu e vuelo ta sali
awor 5or. Mientrastanto a cambia esaki pa 7or. Na dado momento e pasaheronan a bin tende cu pa 7or no por sali pasobra mirando cu tin problema cu permiso pa Tiara. E pasaheronan a bin tende cu e lo tin di haber cu e orario. Asina mes a logra pa e vuelo sali finalmente pa Aruba. Ora a yega Aruba ata otro problema. Entre e pasaheronan tin cu mester a sali pa Bonaire y e grupo aki a keda pega. E grupo mas grandi di alrededor 15 pasahero mester bai Fort Lauderdale y mirando cu nan a perde e vuelo di diadomingo awor no tin lugar riba e vuelo di dialuna. E lo ta completo parce. Mientrastanto e pasaheronan a pasa henter e anochi na aeropuerto sin un asistencia di Tiara Air. Ora cu a cuminsa rezona nan voz mas fuerte polis a wordo yama. Tin cantidad di menor
Himalaya a caba di ricibi tur producto pa spirito di Navidad…. Himalaya a hanja hopi regalo pa Pasco… Himalaya ta ricibiendo e revista di Alfonso Leon…. Himalaya ta hanja agenda , calender, buki y productonan cu Alfonso Leon ta recomenda… Himalaya tin un sra. cu ta prepara bo cartera pa 2014 Himalaya tin tur cos pa bo banjo di pa dispidi 2013 y pa habri un super 2014 prospero… Himalaya tin tur sorto di sensia na palito y pa carbon…..
Himalaya ta wardabo..
Jama pa mas info 583-1728
Afl.
50,-
tambe den e grupo y tabata un situacion fastioso. A wordo bisa na e grupo pa Merca cu kizas lo regla pa nan bai via Curacao pero esaki no ta oficial. A tende cu lo busca un espacio na Cruz Cora pero 5or di marduga a bati y nada. E pasaheronan di Venezuela tin mas problema. Nan no ta bin cu placa suficiente pa por gasta na Aruba of otro pais cu no ta e destinacion. E pasaheronan mes a splica cu na Venezuela ta activa nan tarheta di credito pa e destinacion final cu nan ta bai. Pesey esnan cu ta pega na Aruba y cu mester bai Merca of Bonaire no por haci nada. Nan a keda di warda mainta habri pa mira kiko ta bai pasa cu nan. E ta un disgusta grandi pa e famianan aki cu atrobe pa motibo di mesun aerolinea ta perhudicando mas pasahero cu ta keda pega na Aruba.


text:
ORANJESTAD:- Conseho di Minister y a yega na algun conclusion rond di e caso lamentabel di e morto di e dos criaturanan e ultimo dianan aki y a informa di nan decision riba e tema aki. Na prome luga gobierno di Aruba lo decreta un dia nacional di luto e dia di entiero di e dos muchanan pa asina e comunidad di Aruba completo para keto y reflexiona riba loke ta sosodiendo den nos pais y riba con y unda nos kier hiba e pais aki y kico nos por haci pa evita cu algo asina sosode atrobe. Gobierno di Aruba ta haci un apelacion pa tur departamento di Gobierno pone nan bandera halfstok.
Ta haci tambe un apelacion na Departamento di Enseñansa pa instrui scolnan pa trata e tema di abuso di mucha pa asina tur e hobennan cu ta bayendo scol nunca lubida e storia doloroso aki. Y pa tur nos muchanan y hobennan cu ta pasando den un situacion similar sinti cu tin hende cu tin oido na nan dolor y cu ta cla pa yuda nan. Especialmente, nos muchanan mester sinti y realisa cu biba den abuso no ta algo normal. Y cu nan por tin e confiansa cu ora nan wordo abusa, nan por haya e curashi y papia sin miedo di nada.
Prome Minister Evelyn Wever-Croes ta haci un invitation na pueblo pa bin hunto riba e dia nacional di luto pa convivi cu e famia y henter comunidad den e dolor profundo cu e hecho aki a laga atras y tambe pa expresa e deseo cu nos tur tin cu nos kier pa algo mas wordo haci pa stop abuso di mucha.
DEN HAAG/ORANJESTAD – E articulo di e corant Hulandes NRC Handelsblad a bira un 'discusion publico' entre e corant y e prome minister di Aruba Evelyn Wever Croes. Ta trata di e articulo unda cu NRC a entrevista Wever riba e situacion di Venezuela. E contenido di e entrevista no a cay den bon tera cerca e prome mandatario. Den un reaccion pa NoticiaCla e siman aki, e mandatario a atende cu por lo menos 3 punto no ta cuadra den e entrevista y cu e la informa e corant. Interesante ta cu e corant a informa NoticiaCla tambe cu e informacion den nos raportahe, (e reaccion di e prome mandatario) no ta cuadra. Basa riba e punto aki, e prome mandatario a manda un contesta pa e corant. Awe mainta mientrastanto e corant a dicidi di emiti un remitido riba e tema y a manda esaki pa e portal aki.
ORANJESTAD – Despues di mas di 15 ora di reunion, parlamento a pasa e cambio di como 13 ley necesario pa por introduci e asina yama ‘crisisheffing’ cu ta drenta na vigor riba 1 di juli pa por aplica e ‘crisisheffing’ na july cu 12 voto pro (MEP, POR, RED) y 9 contra AVP. Ademas a vota pa 3 amienda unda cu amienda 1 di AVP no a pasa (12 contra 9 pro), Amienda # 5 di RED, sostene pa POR y MEP a pasa 12 pro y 9 contra, y amienda # 6 di MEP cu a pasa unanime (21 voto pro).
ORANJESTAD –Dos miembro di fraccion di MEP, Rocco Tjon y Edgard Vrolijk a entrega e concepto di ley cu ta regarda control di financiamento di partidonan politico. Esaki ta un ley cu ta percura cu partidonan politico tin cu responsabiliza nan mes pa loke ta gastonan di partido, sigur ora cu ta financia nan pa loke ta eleccionnan parlamentario. Awor ta keda na presidente di parlamento pa cuminsa e proceso pa trata e ley aki na su momento.
ORANJESTAD – E hecho cu tin un suma poni riba presupuesto 2018 pa e begrotings kamer, no kier men necesariamente cu bo ta exclui CAFT. Asina prome mandatario di Aruba Evelyn Wever Croes a bisa NoticiaCla e siman aki. Tabata siman pasa durante tratamento di presupuesto di Raad van Advies, a nota cu e tabata riba e presupuesto. Pero segun Wever, esaki ta simplemente pasobra e ta poni den programa di gobernacion di gabinete Wever Croes.
ORANJESTAD – Tratamento di ley pa introduci crisisheffing dia 1 di juli 2018 a cuminsa awe mainta den Parlamento. E intencion ta pa e ley pasa awe mes pa asina e ley por keda introduci pa e fecha menciona. E ley mester genera mas fondo pa por cubri e.o. e pago di proyectonan PPP. Como tal e ley ta trata cambio di e destinacion di cierto fondo, y tambe e porcentahe di impuesto manera BBO. Lo aumenta entre otro e BBO/BAZV cu 2.5% na un total di 6% aunke e destinacion ta cambia. Lesa e ley AKI.
ORANJESTAD - Dialuna mainta Parlamentarionan Alan Howell y Marisol Lopez_Tromp a haci entrega oficial di un iniciativa di ley pa bin cu castigonan minimo pa cierto delitonan.


text:
10-10-10: un comienzo nobo pa islanan di Antiyas
For di diadomingo 10 di oktober Curaçao y St. Maarten ta pais nobo den Reino. Bonaire, Saba y St. Eustatius awor ta municipio ‘special’ di Hulanda. Pais Antiyas Hulandes no ta existi mas.
Na Willemstad, Curaçao mei anochi, diadomingo mainta seis or ora hulandes, a baha bandera antiyano. Prins Willem-Alexander y prinses Máxima a presencia e ceremonia na Plaza Brion. Gabinete hulandes a wordo representa door di secretario di estado Bijleveld (Relacionnan den Reino) y minister Van Middelkoop (Defensa). Na St. Maarten tambe tabatin un ceremonia oficial. Minister Hirsch Ballin (Husticia y Asuntonan Interno ) a representa gabinete hulandes eynan.
Secretario di estado Bijleveld a enfatisa den su discurso durante e festividadnan na Plaza Brion cu e cambionan estatal ta nifica un comienzo nobo pa e islanan. Un comienzo nobo, caminda bienestar di e poblacion ta na prome lugar. 'Nos a busca e forma- y reglanan adecuado pa un gobernacion confiabel, y a dedica masha atencion na loke pa hopi hende ta e preocupacion di mas grandi: seguridad y proteccion di ley, riba cual tur ciudadano di Reino tin derecho. Eseynan tabata e condicionnan cu nos tabatin den nos mente tempo cu a formula e relacionnan nobo den Reino, pero mas ainda: e relacionnan dentro di e paisnan nobo. Nos meta semper tabata crea un situacion cu lo hasi posibel, pa cada habitante percura pa su mes y pa su prohimo. Pa percura pa muchanan haña bon enseñanza y pa nan ta for di peliger; pa tur hende por traha na un futuro.


text:
RCA a bini di patras pa gana La Fama 4-2 den wega clave Continue reading
Category Archives: SETAR
E inicio di e temporada di Carnaval ta Diasabra awo cu Parada di Flambeu!
E inicio di e temporada di Carnaval ta Diasabra awo cu Parada di Flambeu! Continue reading
Acogida y participacion masal: Enseñansa a luci durante e prome Carrousel di Enseñansa
Acogida y participacion masal: Enseñansa a luci durante e prome Carrousel di Enseñansa Continue reading
Campaña AMI TA SETAR Extendi debi na exito grandi!
Campaña AMI TA SETAR Extendi debi na exito grandi! Lesa mas:http://www.setar.aw/specials Debi na e exito grandi cu e campaña “Ami ta SETAR” a causa e ultimo lunanan, SETAR a dicidi di extende e campaña cu dos luna Continue reading


text:
Medio di komunikashon a usa 'voice note' di polis eróneamente
Djasabra 10 febrüari 2018, Kuerpo Polisial a tuma nota ku un kanal di televishon a pone den su titular di notisia di anochi ku nan a papia ku un agente polisial ku tabata involví den un insidente resientemente. Porsierto e insidente aki ta bou di investigashon i otro siman ta bin bèk riba resultado di e investigashon.
Na momento ku e kanal aki a pasa e ‘item’, a hasi uso di un ‘voice note’ di e kolega aki den notisia kreando konsientemente e impreshon robes komosifuera tabatin un entrevista ku e agente polisial. Sinembargo ta trata aki di un ‘voice note’ ku e kolega aki a manda den un grupo di whatsapp privá di koleganan ku e meta eksklusivo pa e informá e grupo aki. Pa un motibu ku te na e momento aki no ta konosí e ‘voice note’ aki a bin resultá na e kanal di televishon aki. E kanal di televishon a publiká esaki sin outorisashon di e persona ku a produsí e ‘voice note’. Na ningun momento e agente polisial aki no tabatin ningun entrevista ku personal di e kanal di televishon i ta kondenabel ku ta anunsiá i pasa e ‘voice note’ aki na e kanal enkestion i asina krea un impreshon ku ta un entrevista a tuma lugá. Naturalmente ora un hende ekspresá su mes den un seno di kolega i amigu ta otro for di un entrevista na un medio di komunikashon.
Sakando e ‘voice note’ di e manera aki komo un entrevista ku e manera di ekspresá su mes den un seno privá manera e kolega aki a hasi, naturalmente ta krea un imágen dañino pa tantu e kolega pero tambe pa Kuerpo Polisial Kòrsou.
Konsekuentemente nos ta repudiá e manera di proseder aki. Kuerpo Polisial a tuma kontakto ku hefe di redakshon di e kanal aki i a komuniká e repudio aki klaramente.


text:
Dia 30 di sèptèmber 2007 Fundashon Inernashonal a organisá un enkuentro soshal pa ofi shalmente presentá e fundashon na públiko Boneriano. Sr. Daboussi, presidente di e fundashon aki, a hiba e siguiente palabra. “Respetá, integrá i no-diskriminá; huntu nos por! Esaki ta e lema di Fundashon Internashona.
Dia 19 di yüni 2007 a lanta e fundashon aki, ku tin komo meta:
Promové e interesnan di migrantenan, tantu den sentido general komo den kasonan individual, den un komunidat Boneriano habrí. Esaki ta nifiká di un banda ku lo promové rèspèt bou di migrantenan pa i integrashon den komunidat i kultura Boneriano, i di otro banda rèspèt i un maneho no-diskriminatorio pa ku migrantenan. Esaki por enserá: a. Duna konseho i asesorio na migrante nan. b. Atendé asuntu- i kasonan pa migrantenan tantu den korte komo p’afó di korte.
Pa haña sosten di Fundashon Internashonal e migrante mester kumpli ku e siguiente eksigensianan:
E mester ta un siudadano ehemplar, e mester respetá kultura Boneriano i integrá den komunidat na un manera positivo.
Direktiva
Mi ke introdusí awe ofi sialmente na boso e miembronan di direktiva di fundashon internashonal.
Sr. Polo Mata, miembro di direktiva diario i tesorero, pa komunidat Dominikano;
Sr. Feliciano Piloto, miembro di direktiva diario y vise-presidente, pa komunidat Portugues;
Sr. Michiel Bijkerk, miembro di direktiva general i konsehero hurídiko;
Sr. Juan Mendoza. miembro di direktiva general pa komunidat Colombiano;
Sr. Armando Baltazar, miembro di direktiva general pa komunidat Peruano;
Sr. Wai Man Chan y Sr. Lo kei Yan miembronan di direktiva general pa
komunidat chines;
Sr. Abel Pierre, miembro di direktiva general pa komunidat Haitiano;
Sr. Moreno Bonelli, miembro di direktiva general pa komunidat Italiano; Na final mi persona, bosnan sirbidó, Hamoudy Dabboussi, miembro di direktiva diario y presidente.
Pronto lo haña miembronan nobo pa komunidatnan Venezolano, Surnameño i Hulandes Europeo.
Pregunta of reklamo
Tur migrante ku tin pregunta, reklamo òf keho por aserká e miembro di direktiva di su pais. I den kaso ku bo nashonalidat no tin miembro den nos fundashon, aserká e persona ku bo ta preferá. Mi ke hasi un súplika na tur migrantenan residensíá na Boneiru pa papia y no spanta! Si bo ta sinti ku bo a keda tratá na un manera inkorekto, aserká nos. Boneiru ta un isla demokrátiko y nos - huntu ku nos gobernantenan - lo sòru pa no tin represaya di parti di ningun amtenar.
DEZA
Ora un komersiante mester di un trahadó, e ta komuniká ku DEZA pa wak si tin hendenan lokal ku lógikamente tin priorodat i pa wak si nan por kumpli ku e eksigensianan stipulá pa e kompania. Si tin un hende lokal, e ta haña e trabou. Pero den kaso ku no tin, mester buska un hende di p’afó di nos isla.
Na promé lugá esaki ta na benefisio di e isla y su ekonomia na di dos lugá e ta na benefi sio di e empleado mes. Ya ku nos a busk’é pa nos benefi sio, laga nos trat’é ku e rèspèt ku e meresé.
Hulanda i Kòrsou
No ta tur loke ta bon pa Hulanda i Kòrsou mester ta bon pa Boneiru. Kiko mi kier men ku esaki?
Tin leinan ku ta ser apliká aki na Boneiru pa ku migrantenan ku no ta kuadra ku nos sistema i nos situashon. Un bon ehèmpel di esaki ta e echo ku aki na Boneiru, kompará ku Hulanda kaminda tin migrantenan di religion, kultura i idioma totalmente diferente, aki mayoria migrante su manera di biba no ta diferensiá mashá for di e Bonerianonan mes. Mirando ku mayoria di nos migrantenan ta di paisnan besendario Latino.
Un otro bon ehèmpel di esaki ta e echo ku na Kòrsou tin un problema hopi grandi ku migrantenan ilegal. Aki na Boneiru e problema ei práktikamente no ta eksistí.
Pues ta bon pa revisá i adaptá e leinan aki partikularmente mirando ku aki un aña Boneiru ta bai tin un struktura estatal nobo, kaminda Boneiru ta bai forma parti integral di Hulanda.
Prioridatnan
Tin algun punto di atenshon ku mi ta kere nos gobernantenan por hasi algu mas pronto posibel pa trese kambionan positivo pa e migrantenan residensiá na Boneiru i esunnan ku ta bin residensiá na Boneiru:
- Tur dokumentu ku Imigrashon tin aktualmente mester ser tradusí na
por lo ménos Papiamentu, si nos no ke papia di Ingles i Spañó.
- E entrada salarial mínimo di Naf. 3000,- pa buska kasá i un suma adishonal pa buska yunan di e migrante ta demasiado haltu. Mester re-kalkulá e suma aki.
- Despues di 3 aña e imigrante ku a bini Boneiru pa traha mester bai bèk su pais, i e komersiante mester buska otro hende. Esaki ta stroba kontinuidat di trabou.
- E depósito pa entre otro Libanesnan i Chinesnan ta Naf. 5500,-, mientras ku un ticket ida i buèlta pa un di e destinashonnan aki no ta ni mitar di e suma aki.
Nos ta supliká nos gobernantenan pa yuda trese kambio den e puntonan aki. E petishon aki ta pa tantu gobernantenan di gobièrnu insular komo nos representantenan den Parlamentu Antiano.
Parlamentu Antiano
Direktiva di Fundashon Internashonal ta dispuesto di asta bai Parlamentu Antiano, ku te ainda ta e órgano mas haltu den gobernashon Antiano, pa duna un splikashon di e puntonan ariba menshoná i splika e urgensia ku tin pa trese un kambio a korto plaso, mirando e desaroyonan ekonómiko ku ta tumando lugá i ku lo sigui tuma lugá ku Dios su poder.
Durante e luna ku a pasa, nos a reuní ku Gezaghebber, Diputado Anthony Nicolaas, sr. George Mensché, hefe di bevolking i Sr. Jopi Abraham y tur su miembronan di Konseho Insular. Pronto nos lo bai reuní ku sr. Ramonsito Booi asina ku e ta bin back for di Merka.
Mi ta hopi kontentu di bisa ku mi a sinti ku tur hende tabata konsiente ku tin sierto kosnan ku no ta baiendo den bon direkshon. vooral na Imigrashon i Bevolking. Ya kaba nos a mira sierto kambionan na Bevolking segun Sr. Mensché a splika nos durante último reunion. E ta hopi di apresiá y nos ta spera ku kambionan lo sigui pa mehorá e sitaushon.
Mi kier a gradisí tur hende ku a yuda organisé e aktividat aki. En espesial
Sra. Lucia Beck.
Tin un dicho Chines ta bisa:
Adelanto i frakaso di un nashon ta den man di kada siudadano.
Ban traha nos tur pa adelanto di Bonairu. Na fi nal mi tin un konseho pa tur migrantenan ku ta biba na Bonairu. Ya ku Boneiru a habri su porta pa bo,
habri bo kurason p’é.
Dios bendeshoná Boneiru y pasa un bon atardi.


text:
Feria di Papiamento
May 14, 2018
Pa celebra cu Papiamento ta cumpli 15 aña como idioma oficial aña 2018 a bira ‘Aña di Papiamento’. Papiamento ta un herencia balioso cu mester proteha, cultiva y pasa p’e generacionnan despues di nos. Papiamento ta cargado di nos historia y cultura. Papiamento t’e conexion entre e miembronan di comunidad Arubiano.
Departamento di Enseñansa tin un exposicion di kita sombre n’e feria aki den e sala grandi di Fort Zoutman. Tin les y charla cortico cu lo kishiki bo pa haya sa mas di Papiamento. Tin basta wega di mesa na Papiamento. Bo tin gana di hunga pe, djul, trom, jacks manera ‘temp’i nos tempo’?
Si bo kier djis sinta wak cine na Papiamento, esey por. Bin scucha storia y tende poetanan declama poema. Musica, canto y baile no por falta. Bendemento di buki, presentacion di buki, demostracion di algun artista, artesania. Bo por mira hasta un musical. Historia y naturalesa tambe ta haya atencion. Y e cushina di The Old Cunucu House lo percura pa ningun hende pasa hamber.
Lugar: E feria ta cubri un area historico cultural di Playa cu ta encera Fort Zoutman, Plaza Padu, parkeo di Censo y e edificio di Cosecha.
Lugar: diasabra, dia 19 di mei 2018, di 4.00 pa 10.00 or pm.
Entrada: No ta cobra entrada. Un boca bisa otro.
Fundacion Lanta Papiamento a haya cooperacion di Departamento di Cultura, Departamento di Enseñansa, Fundacion Museo Arubiano, Cosecha, Instituto Pedagogico Arubano, Muchila Creativo, Fundacion Promove Cultura, Biblioteca Nacional Aruba, Grupo Corector di Papiamento, Fundacion Rancho, Stimaruba y di masha hopi boluntario.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
45 Aniversario di observación Dia di Mama Tera
- Details
Awe 22 di April, Dia di Mama Tera (Earth Day), ta marca 45 aniversario di locual hopi ta considera e fecha historico di e movimiento moderno pa medio ambiente di 1970. Awe ta un dia special pa inspira concientisacion, proteccion y aprecio pa mundo su naturaleza y medio ambiente.
Directie Natuur en Milieu (DNM) kier a uni na e movimiento aki y asina yuda cu concientizacion ariba diferente tema pa locual ta trata nos Mama Tera. E aña aki por ta esun di mas importante pa historia di medio-ambiente segun un articulo ariba e pagina earthday.org, paso e ta esun unda crecemento economico ta uni forsa cu sostenibilidad. E aña den cual lidernan mundial lo pasa leynan comprometedor pa locual ta trata cambio di clima. Aña den cual habitantenan y organizacionnan ta deshasi di e idea di ta dependiente di fossil fuel. Como tambe invercion di tempo, energia y placa den energia alternativa. Tur esakinan por zona difícil y duro pa alcansa pero un y tur sa kico ta na peliger; e futuro di nos planeta y su excistencia. Pesey mester tuma un direccion nobo y uniendo forsa nos por logra.
Historia di dia di MamaTera: E idea di dia di Mama Tera tawata initiativa di senador di Merca pa Wisconsin, Sr.Gaylord Nelson, cu na 1970 despues di tawata testigo di un oil spil grandisimo na California como tambe inspira pa e movimiento anti-guerra, a realiza cu su persona hunto cu concientizacion publico di efectonan di polucion di aire, awa y tera lo por yuda pone e tema di proteccion di medio ambiente ariba e agenda politico. Asina senador Nelson a anuncia e idea di “national teach-in on the environment” na prensa national. E prome Earth Day a yuda na introducion di United States Environmental Protection Agency y diferente leynan manera Clean Air, Clean Water y Endangered Species Acts a wordo pasa. Manera Nelson a bisa na 1970 “it was a gamble, but it worked."
Kico ABO por hasi ariba dia di MamaTera? E dia aki ta bo oportunidad pa hasi algo pa medio ambiente. Join e movement. Subi algun website informa bo mes kico ta e temanan di importancia, comparti esakinan ariba rednan social cu bo amigonan. Firma e peticion mundial contra efectonan di cambio di clima y combati pobresa, organisa un accion di limpiesa den bario of den bo mesun cura, hasi contacto cu esnan elegi pa tuma accion den cuestion di medio ambiente, usa materialnan recycla, hasi un compromiso pa reduci e uso di enegia of traha un arte pa promove concientizacion di efectonan di cambio di clima. Tambe anos como adulto ta esunnan prome jama pa siña nos muchanan stima nos medio ambiente y nos naturaleza, p’asina ora nan bira grandi nan lo proteha y conserva nos Mama Tera. Si cada un persona hasi algo chiquito esaki lo yuda pa e lidernan local of mundial tuma decisionan importante pa yuda nos planeta. Subi e pagina social di DNM y like nos page, facebook/dnmaruba, tambe bo por bishita nos website dnmaruba.org pa keda altanto di nos esfuerzonan. “It’s Our Turn to Lead”


text:
Gobièrnu di Kòrsou ta rekonfirmá ReMaUní komo e órgano kúpulo di mayornan den Enseñansa
WILLEMSTAD – Resientemente e Direktiva di ReMaUní a reuní un biaha mas ku Minister di Enseñansa, Siensia, Kultura i Deporte (ESKD) sra. Marilyn Alcalá-Wallé den kua a deliberá riba diferente tema di aktualidat.
Alabes gobièrnu a kumpli ku ReMaUní su petishon pa rekonfirmá ku e organisashon ta esun ku ta e partner di kombersashon di gobièrnu pa lokual ta representashon di mayornan den edukashon.
Aktualmente ReMaUní ta konsistí di e siguiente miembronan di direktiva: Nirugia Nowels presidente (presente na reunion) Darryl Simon tesorero,
Clementine Wallé segundo tesorero (presente), Sharline Dopwell sekretaria,
Jeanthal Obia segundo sekretaria,
Hensley Harms miembro di direktiva,
Marcel Jansen konsehero (presente).
Durante e enkuentro ReMaUní a sera alabes konosí ku e punto di kontakto funshonal denter di Ministerio di ESKD ku ta sra. Shalini Jansen-van Uytrecht. Por lo demas tabata presente sr. Wladimir Kleinmoedig, direktor di Enseñansa i Siensia i tambe sra. Susan Larmonie-van Heydoorn, direktor di Maneho di Enseñansa, Siensia, Kultura i Deporte.


text:
E studiefinancierning pa un studiante di hbo of universidat ta konsistí di 4 pida.
- Fiansa (lening)
- Ov reisproduct
- Aanvullende beurs
- Collegegeldkrediet
E studiefinanciering ta un fiansa. E fiansa aki bo tin ku pagele bèk despues di bo estudio. Solamente e ov i e aanvullende beurs por bira un regalo (gift). Pa esei bo méster logra bo diploma den 10 aña, kuminsando for di e prome luna ku bo a risibi studiefinanciering pa prome biaha. Si bo no logra bo diploma, bo tin ku paga tur kos bèk. Solamente e aanvullende beurs ku bo a risibi den e prome 5 lunanan, bo tin mag di keda kune.
E kantidat di studiefinanciering ku un studiante di hbo of universidat por haña ta € 867, 68 (incl. aanvullende beurs)
Kuantu aña bo mag di haña studiefinanciering?
Pa un estudio riba nivel di hbo, òf un estudio di unviversidat, bo ta haña 7 aña di studiefinanciering. E aanvullende beurs sí ta pa e prome 4 añanan so. I e ov kaart bo ta hañe pa e prome 5 añanan. Pa estudionan ku ta dura mas ku 4 aña, bo por haña studiefinanciering pa un temporada mas largu. Bo méster hasi uzo di bo studiefinanciering den 10 aña. Pa mas informashon bihita DUO
Ov
E karchi ov (reisproduct) ta un fiansa. Pa luna e ta kosta € 89,07. Bo por kore kune den transporte publiko sea pòrnada òf ku deskuento. Na momentu ku bo logra bo diploma di estudio den 10 aña, e ta bira un regalo ku bo no tin ku page bék. Bo por skohe tambe pa no tuma ov chipkaart.
Aanvullende beurs
E aanvullende beurs ta depende di e entrada di bo mayornan. DUO ta wak na nan salario di dos aña pasá. Tambe na e kantidat di yunan ku ta studiando, tin influensha riba e kantidat di e aanvullende beurs.
E kantidat di e aanvullende beurs pa aña eskolar 2017/2018 ta €387, 92.
Collegegeldkrediet
Collegegeldkrediet ta un fiansa speshal pa paga collegegeld. I e ta forma parti di e studiefinanciering. Si bo tin derechi riba studiefinanciering, bo por aplika pa risibi collegegeldkrediet.
!!! Collegegeldkrediet no ta obligatorio!!! Na momentu ku bo ta risibi lening i aanvullende beurs, esakinan ta sufisiente pa por paga collegegeld. Esaki lo bira un extra debe.
E kantidat ku bo por fia na collegegeldkrediet ta € 167,17
Collegegeld hbo/universidat
E kantidat di collegegeld ku tin ku paga pa aña 2017/2018 ta € 2006, 04 (depende kua skol bo ta bai).


text:
Dia di Obrero ultimo, e unico luga caminda “abo no ta wak nan, pero nan si ta wak bo”, esta La Roca Rum Shop situa na Moko, tabata tin un evento hopi special. E rumannan morocho Andres y Martin Figaroa tabata tin e honor di inaugura nan caha di orgel dedica na nan kerida mama Sra. Johanna Figaroa.
Ya pa un 12’or di merdia, basta fanatico di bon caha di orgel tabata presente pa asina pa 1’or por a batisa e caha y prome piesanan cuminsa skeiro. Mester bisa cu e merdia ey tabata tin basta cara nobo na La Roca, hendenan cu pasion pa e ritmo dushi y clasico di nos caha di antaño.
Cos tabata masha bon te ora cu Andres a pone man na e hendel di e caha y cuminsa draai. Desde e momento ey cos a bay di bon pa excelente! Amantenan di musica di caha a cuminsa marca paso cu’n ta coi papia y na un manera masha bunita y professional. Na banda tabata tin varios cliente cu no por sinta keto y a grab un wiri y cuminsa compaña e caha. Despues di Andres, La Roca tabata tin e honor di tin varios tocado di caha legendario pa deleita esunnan presente, entre nan e legendario Patan Farro!
All in all, tabata un atardi sumamente exitoso, y ta hopi a keda wak cu asombro ta cuanto amante di bon caha di orgel a sali for di tur skina di Aruba pa bin disfruta e ocasion aki. Na e rumannan Figaroa un palabra grandi di pabien, y cu Sra. Johanna y e caha cu ta carga su nomber na su honor por tin un bida largo y exitoso!
Inauguracion di Caha di Orgel “Johanna”
Dia di Obrero ultimo, e unico luga caminda “abo no ta wak nan, pero nan si ta wak bo”, esta La Roca Rum Shop situa na Moko, tabata tin un evento hopi special. E rumannan morocho Andres y Martin Figaroa tabata tin e honor di inaugura nan caha di orgel dedica na nan kerida mama Sra. Johanna Figaroa.


text:
Tin hende ku ta kana dia aden i dia afó ku un hand sanitizer den nan tas i tin otro hendenan ku no a ni yega di tende di e palabra ‘hand sanitizer’ . Tambe tin hende solamente ta laba man ku awa i habon, tanten otro ta laba ku awa i habon pero tambe ku hand sanitizer. Mane bo ta mira kada hende tin nan manera, loke ta trese konfushon den e uso di e dos produktonan aki. Pa aklará e konfushon nos tei splika kiko ta un hand sanitizer, pa esnan ku no sa, i na ki or abo ta usa hand sanitizer òf awa ku habon.
Kiko ta hand sanitizer?
Hand sanitizer ta un produkto antiséptiko pa man ku ta wòrdu usa pa komplementá labamentu di man ku awa ku habon. Bo por haña hand sanitizer den diferente manera manera gèl, líkido, foam, klinèks, ku alkohòl òf sin alkohòl, ku holó di rosa òf holó di lavendel—di tur manera. Hand sanitizer ta un bon manera pa mata bakteria i pa prevení transmishon di enfermedatnan di infekshon.
E diferensia entre hand sanitizer i awa ku habon
Pa komprendé kon mester usa kada un di e produktonan aki ta importante pa sa promé kiko ta e diferensia entre limpia man ku hand sanitizer òf limpia man ku awa ku habon. Ora bo laba bo man ku awa ku habon bo ta kitando sushi for di bo man i alabes mata bakteria. Hand sanitizer tambe ta mata bakteria, pero pa hasi esaki e mester tin un mínimo di 60% alkohòl. E efektividat di e dos manera nan aki ta sintá den e manera ku un persona ta uz’é. Mayoria persona ta laba nan man muchu lihé lokual ta buta ku nan no ta mata mes un tantu bakteria manera ora bo usa un hand sanitizer.
Ki ora usa awa i habon i ki ora usa hand sanitizer?
Laba man ku awa ku habon ta e manera mas mihó pa kita sushi for di bo man. Awa ku habon no solamente ta limpia man pero tambe e ta kita bakteria. Laba man ta nifiká si ku bo tin ku laba bo man pa un mínimo di 20 sekònde. Ménos ku esei no lo hasi masha efekto. Pero kiko ta pasa ora bo no tin awa ku habon?
Na momento ku bo no tin awa ku habon e opshon mas mihó ta pa usa hand sanitizer. Un hand sanitizer a base di un mínimo di 60% di alkohòl lo duna e mihó resultado. Basha un kantidat generoso riba bo mas i frega esaki. Na e manera aki bo por logra mata bakteria sin mester di usa awa ku habon. Hand sanitizer ta un bon opshon pa limpia man den transkurso di dia.
Hopi hende ta limpia man solamente despues di sali for di baño, promé ku bai kome òf despues di kome. Ku un hand sanitizer bo por limpia bo man mas frekuente na e momento nan ku bo no tin alkanse na awa ku habon. Por ehèmpel ora bo ta na trabou tras di un kòmpiuter, den un outo, na un baño públiko sin habon, òf despues di mishi ku algu fis.
Kemen, sòru pa semper bo tin bo hand sanitizer kubo pa limpia bo man frekuentemente i pa bo por usa ora bo no tin awa ku habon pa laba man.


text:
Ban traha huntu durante BON DOET
Bo ke pone man na obra un dia (òf parti di un dia) pa yuda un fundashon, sosiedat òf instituto di kuido? Ban traha huntu den BON DOET anto dia 9 i 10 di mart di 2018. BON DOET ta forma parti di e akshon di boluntario di mas grandi di Reino. Bo ta siña konosé trabou boluntario i bo ta yuda un organisashon hasi un bon obra. Anto bo por konta ku un bon ambiente tambe!
Kuminsá buska for di yanüari 2018 un bunita djòp den bo bario, i inskribí.
Buska un djòp
Kiko bo ta gana ku BON DOET?
Ku partisipashon den BON DOET bo isla i bo empresa òf skol ta haña un impulso positivo. Bo ta fortifiká relashonnan lokal i bo ta duna un bon ehèmpel. Esei ta yuda bo imahen. Den bo empresa mes tambe bo por tin bentaha di dje, den forma di trahadó mas motivá, ku bista mas ámplio, ret di relashon nobo i atenshon positivo di medionan di komunikashon sosial ku lo bo haña siendo parti di e publisidat rònt di e evento notabel aki. Pa bo alumnonan esaki por ta un eksperiensha nobo, yudando un organisashon sosial, kisas nan promé partisipashon den trabou boluntario. Ademas di esei e ta un dia inspirativo i agradabel. I di e otro banda tin organisashon sosial ku danki na bo koperashon por realisá meta ku riba nan mes forsa nan lo no por a logra, òf kisas ku mashá difikultat.
Mas informashon »
Partisipá individual òf ku bo amigunan òf bo famia
Komo persona partikular tambe bo por partisipá den BON DOET. Sea ku bo ta bini bo so, ku amigu òf ku henter bo famia, semper tin djòpnan ku boso por hasi. Pensa por ehèmpel riba un limpiesa riba un playa, òf bai yuda un kresh pa dal tur e ko’i hunga nan un bon labá. Tin kos pa tur hende hasi. Rònt Boneiru tin trabou pa hasi i tur kaminda mester di boluntario. Buska un djòp ku ta paresé bo bon riba e website i inskribí!
Mas informashon »


text:
Introduccion di e Landsbesluit/Decreto Nacional pa proteccion di Flora y Fauna local
- Details
Proteccion pa nos mata y bestianan: Ayera, 15 di augustus 2017 a drenta na vigor e ley cu ta brinda proteccion na diferente mata y bestia local. Ta trata aki mata y bestia cu ta na peliger di extinccion na Aruba y mata y betia cu ta di balor ecologico pa Aruba.
E ley aki ta forma parti di e Natuurbeschermingsverordening di 1995. E tempo aki caba a cuminsa cu accumulacion di e specianan local cuta na peliger di extinccion of cu tin balor ecológico. Y cu finalmente a conclui den e Decreto Nacional aki. Desde ayera 15 Augustus 2017, ta prohibi pa mata y causa daño na un cantidad di mata y bestianan cu ta aparece den e decreto national di proteccion flora y fauna local. E Decreto National aki ta menciona e sortonan den detailes di nomber scientifico y e nomber local. Prohibicion tambe ta ensera pa exporta, mata y herida bestia of kap mata y mata e mata cuta riba den Decreto National pa proteccion di flora y fauna local.
A jega na e lista aki den cooperacion cu diferente departamento di gobierno: DWJZ, DNM, DLVV y Veterinaire Dienst. DNM hunto cu departamento di BUVO y AHATA lo sigui taraha hunto pa informa y educa comunidad.
For di e lista DNM conhuntamente cu AHATA a dicidi di elabora y enfoca a riba 7 sorto di cual e: Shoco, Prikichi, Cascabel, Conew, Gutu, Fofoti y Stoki. Por ehempel for di e 5 bestianan menciona 4 ta den peliger di extinccion y e otro ta di balor ecológico. Di e matanan menciona e Stoki tambe jama Mosterd, ta den peliger di extinccion y e Fofoti ta un sorto di mangel cu ta di balor ecologico.
Kico nos kiermen cu balor ecologico? E sorto aki ta necesarrio pa percura cu e ecosystema keda den bon condicion, pues pa otro bestia y mata ceda existi.
DNM kier a gradici tur departamento involvi y ministerio di Turismo, Transorte, Energia y Medio Ambiente. Gradiciendo tur colaboradornan di potret di e flora y fauna. Cortesia di potret duna dor di StimAruba, Jads Dive Company, Parke National Arikok, Michiel Oversteegen y ATA.


text:
Como miembro di Comision fiho di Finansas y Economia di Parlamento parlamentario Shailiny Tromp-Lee a tuma parti na un reunion cu Camara di Comercio caminda a trata diferente punto interesante manera:
• SN Tax Zone
• Clima di inversion
• Posibilidad pa forma comision di trabou entre Parlamento, Camara di Comercio y otro stakeholdernan
• Agricultura.
Un reunion cu a bay hopi bon y caminda a trata entre otro e aporte di Parlamento pa yuda minimalisa of elimina e redtape pa lanta propio negoshi, percura pa modernisacion di nos leynan y vergunningstelsel. Un posibilidad hopi interesante cu a keda trata ta pa crea un ‘One Stop Shop’ pa esnan cu kier lanta nan propio negoshi. E puntonan aki sigur lo crea un miho clima di inversion pa nos propio localnan cu actualmente tin cu cana un trayecto mucho largo, caro y cu tin ora ta keda experencia como uno complica.
Sigur Parlamento por traha pa elimina hopi di e drempelnan artificial cu hopi biaha ta demotiva e ‘young entrepreneurs’ y por percura pa gobierno introduci e.o incentivanan fiscal y maneho facilitativo pa esnan cu kier lanta nan propio negoshi.
A keda palabra cu lo mantene un relacion di trabou mas estrecho y structural y dentro di poco Camara di Comercio lo presenta un lista di prioridad na Parlamento pa en conhunto traha ariba esakinan.
Comision Fiho di Finansas y Economia a reuni cu KvK
Como miembro di Comision fiho di Finansas y Economia di Parlamento parlamentario Shailiny Tromp-Lee a tuma parti na un reunion cu Camara di Comercio caminda a trata diferente punto interesante manera:


text:
Bon bini!! Ami ta Corine, un ulandes bibá riba e bunita isla di Kòrsou for 1 di jüli 2013. Originalmente mi ta bini for Di Limburg, puro sepa. Mi ta un Fotógrafo, diseñadó di trahe, blogger i totalmente loko loko ku e fiesta di karnaval. Mi ta e inisiadó di e revista akí. Huntu ku mi ta traha Sandra Kunen, Ferdinand Rink, Minerva Hieroms i hopi otro artistanan kreativo . Lo bo bai topa ku nan dja serka den e revista; un revista trahá pa hende i dor di hende, ku tin pashon pa e fiesta mas grandioso i kolorido di mundo; Karnaval. “laga nos pinta e wèb, ku e kolónan di e fiesta mas grandi”. Sigui lesa
Bon bini!! Ami ta Corine, un ulandes bibá riba e bunita isla di Kòrsou for 1 di jüli 2013. Originalmente mi ta bini for Di Limburg, puro sepa. Mi ta un Fotógrafo, diseñadó di trahe, blogger i totalmente loko loko ku e fiesta di karnaval. Mi ta e inisiadó di e revista akí. Huntu ku mi ta traha Sandra Kunen, Ferdinand Rink, Minerva Hieroms i hopi otro artistanan kreativo . Lo bo bai topa ku nan dja serka den e revista; un revista trahá pa hende i dor di hende, ku tin pashon pa e fiesta mas grandioso i kolorido di mundo; Karnaval. “laga nos pinta e wèb, ku e kolónan di e fiesta mas grandi”. Sigui lesa
E edishon di Kòrsou ta ofresé bo un bista kolorido di e karnaval di Kòrsou. Nos ta traha huntu ku profeshonalnan ku tin pashon pa e fiesta akí! Nos ta laga bo entre otro será konosí ku trahenan fabuloso, gruponan grandi, gruponan di mucha i di tiner di e marcha, tumbanan kayente i hendenan ku ta traha duru tras di kortina pa e gran evenementu akí. Nos lo públika semanal notisia di aktualidat.
E edishon di Kòrsou ta ofresé bo un bista kolorido di e karnaval di Kòrsou. Nos ta traha huntu ku profeshonalnan ku tin pashon pa e fiesta akí! Nos ta laga bo entre otro será konosí ku trahenan fabuloso, gruponan grandi, gruponan di mucha i di tiner di e marcha, tumbanan kayente i hendenan ku ta traha duru tras di kortina pa e gran evenementu akí. Nos lo públika semanal notisia di aktualidat.
Tur kos tokante e kolónan i soñonan di Vastelaovend di Limburg! Esei nos ta bai hasi tambe naturalmente! Tras di kortina nos ta traha duru na nos propio edishon. Bo por konta di bo ideanan, manda pòrtrèt di bo trahenan, enfin tur lokual ku ta inspirá bo pa ofresé nos redakshon. Tuma libremente kontakto ku nos, i ken sa e por wòrdu presentá riba un manera loko loko den Magazine."Limburg ta haña koló ku karnaval i nos ta hopi orguyoso di esei”
Tur kos tokante e kolónan i soñonan di Vastelaovend di Limburg! Esei nos ta bai hasi tambe naturalmente! Tras di kortina nos ta traha duru na nos propio edishon. Bo por konta di bo ideanan, manda pòrtrèt di bo trahenan, enfin tur lokual ku ta inspirá bo pa ofresé nos redakshon. Tuma libremente kontakto ku nos, i ken sa e por wòrdu presentá riba un manera loko loko den DiValiZia Magazine."Limburg ta haña koló ku karnaval i nos ta hopi orguyoso di esei”
DiValiZia Magazine ta e tárima pa hendenan kreativo entre nos. Nos ta invitá tur e artistanan ku ta diseña i traha e trahenan, visagistanan, esnan ku ta diseña i traha karosa,
diseñadónan di sombré i headpiece, shminkdónan pa nos traha huntu. Mustra bo obra i inspirá mundo kompletu.
DiValiZia Magazine ta e tárima pa hendenan kreativo entre nos. Nos ta invitá tur e artistanan ku ta diseña i traha e trahenan, visagistanan, esnan ku ta diseña i traha karosa, diseñadónan di sombré i headpiece, shminkdónan pa nos traha huntu. Mustra bo obra i inspirá mundo kompletu.
E sombrénan i headpiece di mas bunita, trahenan presioso, e shminknan di mas fabuloso, tur esakinan bo ta haña den DiValiZia Magazine. laga nos inspirá bo pa asina bo mes pone man na obra.
E sombrénan i headpiece di mas bunita, trahenan presioso, e shminknan di mas fabuloso, tur esakinan bo ta haña den DiValiZia Magazine. laga nos inspirá bo pa asina bo mes pone man na obra.
Bin kumi, pa mi konta bo di Vastelaovend, bin baila, e siudat ta regalá bo kantikanan di pasado i awe. Pues lanta riba i baila, sjoenkel, tumba, salsa, merengue, i tur amigunan ta partisipá! Felis karnaval, karneval, Carnaval, Vastelaovend, apHaBaл, Carnevale, Karnaval, alaaf!
"Jocus Vitae, Quad Sal Koenae"
Bin kumi, pa mi konta bo di Vastelaovend, bin baila, e siudat ta regalá bo kantikanan di pasado i awe. Pues lanta riba i baila, sjoenkel, tumba, salsa, merengue, i tur amigunan ta partisipá! Felis karnaval, karneval, Carnaval, Vastelaovend, apHaBaл, Carnevale, Karnaval, alaaf!
"Jocus Vitae, Quad Sal Koenae"


text:
Tin varios negoshinan cu ta trece productonan pa baha peso, pa cual Sra. Dorylee Pappers- Lopez ta elabora ariba esaki.
Ministerio Publico ta cana e proceso via di Inspectie. Nan (companianan) cu ta trece e productonan aki, e productonan ta drenta via carga of otro manera, nan ta wordo gescreen y nan ta haya autorisacion pa Inspectie pa ariba mercado. Actualmente na Aruba tin un promedio di cinco shop of compania cu lo ta permiti pa trece remedinan pa esun cu ta ehercita nan curpa, manera body building,y deportista unda cu nan lo haya tur sorto di remedi y pildo pa baha peso of cu proteinanan cu normalmente lo mester wordo receta pa doctor.
Asina tambe den e caso di esun cu lo bay biaha pa bay competencia di body building por ehempel unda cu nan lo por trece pildo o remedinan, e ora departamento di Aduana ta hunga un rol unda cu nan lo controla tur e productonan aki, anto despues IVA lo autorisa pa nan por drenta cun’e si of no. Tambe inspector di IVA a bisa cu tin biaha lo ta trata di pashent cu lo a bay Colombia por ehempel via AZV y nan lo a haya un tratamento caminda cu lo mester presenta receta y cu a wordo receta pa uzo individual como parti di su tratamento. Den e caso aki Aduana no por kita e remedinan for di nan, pero a diario Aduana ta haci nan trabou, para nan y controla lo cu nan ta trece di remedi na Aruba pa wak si por drenta si of no.
Sra. Pappers- Lopez a sigui bisa cu Aruba lo mester educa su mes, como consumidonan di remedi, como pashent kico ta locual bo tin cu haci pa bo mesun salud. E ta reconoce na sintomanan cu bo tin, e ta reconoce cu bo mester bay dokter dado momento, pa bebe e remedi cu lo mester e ta, anto no cumpra remedi unda cu ta. Tambe den e caso di bay tuma inyeccion, inyeccion den e parti di estetica di hende muhe, mester wak y ta consciente di esaki, no bay na unda cu ta. Pero toch nos ta bay un luga sabiendo cu e lo tin su risico. Tur tin deber y responsabilidad, cuida bo mes. Tin diferente keho ta drenta na Inspectie, na momento cu personanan ta trece cierto remedinan, ya sa caba kico ta su intencion. Esaki ta locual ta purba na evita. Na comienso di aña a haci e parti di remedinan cu ta wordo cumpra online. Y tambe di e casnan di cuido, unda cu lo haci un scan di e casnan di cuido aki. Na di dos parti di 2018, lo haci e parti di estetica, pa por tambe pasa den e control di e luganan aki.
Mester bin cu’n campaña pa conscientisacion y e ta un tarea di hopi partner den cuido y Directie Volksgezondheid ta e departamento cu ta encarga cu esaki. Inspectie lo tuma un parti over di dje. Nan tabata bezig cu’n campaña y pensando pa haci’e atractivo pa atrae hende, pa cual nan a bin cu e lema: kico ta costo di beyesa? Kico ta bay sacrifica, na ki momento ora di bay un salon di beyesa cu no ta cualifica pa haci esey. Cu no tin e personal pa haci’e, cu ta trece remedi den maleta y no via e canalnan corecto. Tur eseynan ta temanan cu mester deal cun’e na 2018. E veld di cuido ta hopi grandi, pero nan ta purba di poco poco, dependiendo di e topico, pa nan tene supervision. Nan ta un departamento lanta na 2017 y den e aña aki ya caba nan a haya hopi keho, segun Sra. Dorylee Pappers- Lopez, Inspector General di Inspectie Volksgezondheid.
Tur remedi treci di afo mester pasa via canalnan oficial
Tin varios negoshinan cu ta trece productonan pa baha peso, pa cual Sra. Dorylee Pappers- Lopez ta elabora ariba esaki.


text:
Grand slam
Den beisbòl un grand slam ta nifika ora un hungadó bati un home run ora tur base ta okupá ("base yen"), asina empuhandó kuater kareda, kual ta e maksimo di kareda ku por empuhá den un hungadá. Segun e Dickson Baseball Dictionary, e termino a origina durante di un wega di karta yamá contract bridge, kaminda un grand slam ta involvi uzó di tur triki posibel. E palabra slam riba su mes, mayoria biaha ta wòrdu asosiá ku un zonido duru, partikularmente ora un porta dal ku hopi forsa; pues dal e porta sera riba e persona su oponente. E termino ta wòrdu uzá den diferente deporte, entre otro gòlf i tènis.
Eventonan notabel[editá | editá fuente]
Ta konsiderá Roger Connor komo e promé pelotero pa a bati un grand slam. Esaki a sosode riba 10 di sèptèmber 1881 ora ku e tabata forma parti di e ekipo di Troy Trojans. Aunke Charlie Gould a bati un grand slam ora e tabata forma parti di e ekipo di Boston Red Stockings (Aktualmente e ekipo di Atlanta Braves) den e National Association (NA) riba 5 di sèptèmber 1871, e asosashon NA no ta rekonosí komo un parti di liga grandi pa MLB.
Alex Rodriguez a bati su di 24 grand slam, e kantidat di mas haltu den historia, riba 20 di sèptèmber 2013, asina kibrando rèkòrt di Lou Gehrig ku tin 23 riba su nòmber.
Don Mattingly a buta un rèkòrt di 6 grand slam den un temporada na aña 1987, remarkabelmente e uniko grand slam nan den su karera profeshonal. Travis Hafner a empata e rèkòrt akí na 2006. Na 2009 Albert Pujols a empata e rèkòrt di Ernie Banks di 5 grand slam den un temporada, ku a logra esaki na 1955.
Lidernan di grand slam[editá | editá fuente]
Peloteronan marká ku pretu diki aktualmente ta aktivo den liga grandi.
1 - National League rèkòrt
- ↑ "Lou Gehrig Grand Slams". Baseball Almanac. http://www.baseball-almanac.com/players/Lou_Gehrig_Grand_Slams.shtml. Retrieved 21 September 2013.


text:
ORANJESTAD – Recientemente Corte di Auditoria (Algemene Rekenkamer) a haci entrega di su rapport di BO Aruba na e presidente di Parlamento, Señor mr. Juan Thijsen. E rapport aki ta duna un bista ariba e aspectonan financiero y di e maneho relaciona cu e programa di inversion ‘BO Aruba’. Ademas di e presidente di Parlamento, tambe tabata presente Señor mr. drs. Herman Hek, griffier di Parlamento. Di parti di Corte di Auditoria tabata presente Señor mr. Frederick Nuboer, vice-presidente di Corte di Auditoria, Señora Melissa Thijsen-Rasmijn y Señora Jairmin Lopez-Tromp. E rapport aki ta obtenibel ariba e website di Corte di Auditoria, www.rekenkamer.aw.
ORANJESTAD - Venezolanonan residencia na Aruba awe mainta a cuminsa vota pa e eleccion presidencial di e pais. Tin un total di 1132 Venezolano registra na Aruba cu por vota. No obstante e peticion di e grupo opositorio, un grupo ya a acudi for di 8'or pa bay vota. Tur cos ta marcha bon segun e consul encarga, Amabel Lugo. E votamento ta sigui te awe tardi 6'or, unda cu fuera di e actual presidente Nicolas Maduro, por vota pa tres otro candidato.
ORANJESTAD – Gobierno di Aruba a inicia un investigacion pa e posibel fuente di noticia falso riba asilo politico di un dia prome. Asina minister responsabel pa telecomunicacion Chris Romero a informa den un comunicado diabierna. Segun e comunicado, “a tuma e pasonan necesario pa cuminsa cu un investigacion pa saca afor di unda e informacion incorecto aki lo a sali”.
ORANJESTAD – Contrario na rumornan falso cu a keda suministra na algun canal di television local y den cierto medio cu Venezolanonan na Aruba no por vota pa e eleccion presidencial diadomingo, Consul interino Venezolano na Aruba Amabél Lugo a sigura NoticiaCla cu e Venezolanonan registra localmente por vota sin ningun problema. A lamenta e hecho cu a purba difundi informacion falso pa crea un polemica sin cu ta necesario.
ORANJESTAD – E informacion cu a sali for di ayera cu gobierno ta dunando asilo politico na Venezolanonan, no ta cuadra. Asina prome minister di Aruba Evelyn Wever Croes a sigura den un conferencia di prensa diahuebs mainta tempran. E informacion eroneo cu a keda publica riba e.o. whatsapp a causa cu awe mainta tabatin centenares di persona na e edificio di DIMAS pa busca e asilo politico aki. Pero nada di esaki no ta berdad segun Wever. Mes momento Wever ta confirma si cu e situacion ta uno fastioso y delicado.
ORANJESTAD – Minister di deporte Dangui Oduber tabata desapunta den e sentencia di huez di awe riba e caso di Fundacion Lotto pa Deporte. Esey el a bisa NoticiaCla diarason anochi ainda. Ademas e la bisa “Mi no por kere ni imagina cu huez kier sinta riba stoel di minister y stroba un minister di haci su trabou”. Segun e mandatario, na momento cu el a constata irregularidadnan cu fondonan di Lotto pa Deporte, el a manda un carta pa e bestuur y bisa nan esaki no por! “Basa riba esaki e bestuur a dicidi di hibami corte pa asina prohibi mi di haci pregunta, pidi cuentanan annual y otro documentonan” Oduber a bisa. “ Mi ta lamenta cu e sentencia aki huez ta habri caminda pa otro bestuurdersnan tambe haci negoshi a la toko den toko!” e mandatario a finaliza bisando. E mandatario ta referi na e sentencia cu a keda dicta awe mainta y riba cual NoticiaCla a raporta anteriormente caba. Lesa e sentencia AKI.
ORANJESTAD – Tin radio nan di polis ta circulando rond na Aruba cu no ta ‘den man di polis’, y minister di husticia Andin Bikker diaranson a confirma na NoticiaCla cu e asunto a yega na ‘su oido’. “Tin un investigacion andando interno” Bikker a bisa, y a bisa mesora cu ta pesey e no ta comenta mas hopi riba e tema aki. “E tin nos atencion, pero mi no ta comenta mas ariba pasobra mi ta kere e por ta contra productivo y ta stroba e investigacion”, e mandatario a sigui bisa. A bisa cu tur radio di polis ta registra y esnan cu pa un of otro motibo a wordo perdi, a wordo desactiva” e mandatario a sigui bisa.


text:
Notisia
-
Mikro Fiansa lo ta den Punda
E siguiente Happy Hour di Mikro Fiansa lo ta den PundaLesa mas 8 Aprel 2018 - Den Kampaña
-
Mikro Fiansa
Bo tin bon idea di negoshi pero bo no tin rekurso!Lesa mas 21 Mart 2018 - Den Kampaña
-
Grandi i Chiki, nos tur ta prevení
Un kampaña di informashon i konsientisashon pa públiko en general.Lesa mas 26 Yanüari 2018 - Den Kampaña
-
Invitashon
EKSPOSISHON / CHARLA:‘No laga ningun hende atras’, 'Intersekshonalidat, etnisidat, género &…Lesa mas 20 Novèmber 2017 - Den Kampaña
-
Inougurashon di proyekto “Biña mas Bieu mas Bon”
Gobièrnu di Kòrsou/SOAW ta inougurá e proyekto “Biña mas Bieu mas Bon”Lesa mas 19 Òktober 2017 - Den Kampaña
-
DIA HABRI AMBULANS
Dia 25 di mei lo tin Dia Habri di Servisio di AmbulansLesa mas 24 Mei 2018 - Den Kampaña


text:
Kòrsou a ekspresá su deseo pa un gobernashon stabil pa kuater aña ku por krea speransa i pone e pais move bai dilanti den bon direkshon atrobe. Un gobernashon ku ta pone atenshon real riba enseñansa, edukashon i formashon di pueblo i alabes atendé e pobresa i divishon ku ta reina. Un gobernashon kaminda bon gobernashon ku mandatarionan íntegro ta krea konfiansa pa ekonomia por krese p’asina Kòrsou por tin e medionan finansiero nesesario pa tur e kosnan ku ta na e pueblo su kurason i ku ta importante pa un komunidat balansá.
Partido Alternativa Real (PAR), Partido MAN (MAN) i Partido Inovashon Nashonal (PIN) ta kompartí e pensamentu ku nos tur huntu ta pará dilanti un reto i tarea grandi pa trese union, desensia i trankilidat bèk den komunidat di Kòrsou. Partidonan ta konvensí ku Kòrsou meresé un gabinete stabil mas rápido posibel, ku ta dirigí riba bon gobernashon, integridat, koperashon, seguridat, formashon, inklushon, òrdu i inovashon pa realisá e potensial di Kòrsou i asina oumentá bienestar di su pueblo.
E partidonan PAR, MAN i PIN den elekshon pa Parlamento tené riba 28 di aprel 2017 na Kòrsou, a haña huntu 12 asiento ku ta forma un mayoria apsoluto den Parlamento di Kòrsou.
E 12 asiento ta repartí na e siguiente manera:
– PAR: 6 asiento
– MAN: 5 asiento
– PIN: 1 asiento


text: Central di Polis ta manda un patruya pa un hotel High Rise pa un caso di ladronicia. Na e sitio, agentenan a papia cu e homber Steven Davydov. E ta delcara cu el a laga un tas chikito colo cora cu blanco, di Little Switzerland, riba un palapa na e beach dilanti Barcelo Hotel ora cu el a bay wak e sunset. Ora cu ela bin bek, el a ripara cu e tas a somenta. Akiden e tabata tin un cartera di hende muhe colo bruin, di marca Louis Vitton cu tin un balor di 600 pa 700 dollar. Den e cartera tabata tin como 700 dollar den placa efectivo y un carnet di seguro medico di Fidelis. Tambe tabata tin un holoshi di hende homber color preto, di cual marca y balor ta desconoci, un camara Nikkon cu’n balor di 1000 dollar. Un speaker bluetooth color cora di marca JBL balora na 200 dollar. E caso a tuma luga un dia anterior pa cual polisnan a puntra Davydov e motibo pa cual e no a yama polis di biaha. Segun su declaracion, esaki ta pa motibo cu hotel a priminti’e di draai e camaranan di siguridad bek pa purba saca afo ken a bay cu e tas. Ora cu esaki no a logra, a dicidi di yama polis toch pa entrega denuncia. Esaki a wordo traha na ingles. Hues comisario a wordo poni na altura di esaki.


text:
Durante un conferencia di prensa teni conhuntamente entre Ministerio Publico (OM) y Inspeccion di Salud Publico (IVA) ayera mainta, a formalisa e cooperacion cu e dos organisacionnan tabatin pa algun tempo riba e topico di mantene calidad di medicina halto. Alabes IVA ta comenta riba tendencia di persona pa keha riba medionan social sin entrega keho oficial.
E colaboracion cu a surgi entre OM y IVA tabata den cuadro di introduccion di e ley riba calidad den cuido di salud publico cu a drenta na vigor riba prome di januari 2017. Den un discurso hiba pa Procurador-General Alexander van Dam, el a indica cu consecuentemente inspeccion como organo independiente a bira responsabel pa supervision di cuido di salud di habitantenan di Aruba.
Banda di e tarea aki cu ta cay na IVA, OM ta keda responsabel pa e aspecto penal di violacion di reglanan riba e tereno di medicina. Pues entrante ayera ora convenio a wordo firma lo tin diferente caminda pa cana dependiendo riba kico casonan cu lo mester wordo trata di manera rapido ta encera: por bay via derecho administrativo, derecho penal y tambe via e tuchtcollege, cual ta cay bou IVA.
E convenio a wordo firma pa Inspector-General, Dorylee Pappers-Lopez Penha y Procurador-General den presencia di inspector di remedi Roselynn Angela y fiscal di husticia, Dorien Kardol. Segun sr. Van Dam, e documento cu a wordo firma lo wordo publica tambe pa tur hende por mira kico ta encera e convenio firma conhuntamente entre Inspector-General y Procurador-General.
“Cuido di salud ta na pecho pa nos tur y mi kier reitera cu benta di medicina via canalnan no oficial ta un peliger grandi pa salud publico. P’esey tin cu percura pa di manera administrativo, disciplinario of penal por garantisa calidad y siguridad optimal den cuido.”
A base di e ley ya menciona, e inspector tin su mes autoridad administrativo. Den cuadro di esaki, IVA y OM lo reuni periodicamente tocante violacionnan di gran interes cu keda constata. Den e reunionnan aki lo por ehempel, keda dicidi si lo persigui un persona cu a viola e ley of si lo dun’e un multa administrativo.
E reunionnan aki ta tumando luga caba desde prome di januari 2017, cu meta pa implementa e hermentnan administrativo, disciplinario y penal mas efectivamente, eficientemente y proporcionalmente posibel.
Pareu cu e cooperacion aki a bin tambe cu liñanan di maneho nobo na momento di violacionnan di e ley di remedi, e ley di botica y e ley di droga.
Benta di remedi ilegal
E desaroyonan aki tabata un reaccion di IVA su parti despues cu a constata cu tabatin señalnan cu lo tin benta ilegal di remedi tumando luga riba canalnan manera Facebook. Asina vocero di IVA ta conta Bon Dia, cu alabes di kier persigui esaki por medio di hermentnan cu IVA ta padece di nan caba, por medio di duna boet of aviso, e persiguimento di casonan penal tambe a forma un parti importante di loke IVA kier a haci uzo di dje pa casonan cu por surgi. Ora ta trata di casonan penal, lo laga esaki pa OM, pues IVA no lo ta esun encarga. Sinembargo fiscal di husticia encarga cu e cartera aki sra. Kardol tin contacto estrecho cu IVA, segun e vocero.
“Tin hopi bendemento di remedi riba Facebook cu no mag, pero tambe nos a mira cu tin hopi beauty salon na Aruba cu ta haci inyeccionnan di por ehempel botox y esaki tampoco no mag. Riba e di dos punto nos lo tuma accion pronto riba dje pero semper ta importante pa sinta hunto pa wak kico y con nos por haci.”
Casonan pa meld
Den mesun rosea nos a puntra vocero di IVA riba e punto cu hopi personanan ta bin dilanti den prensa of riba Facebook pa expresa nan malcontento cu e cuido di salud cu a yega di wordo brinda. “E ta comprendibel cu hende ta expresa nan frustracion cu e manera cu nan a wordo trata riba Facebook por ehempel, pero ora di haci esaki e ta keda di tal manera cu nos no por haci nada. Si entrega keho e ora ey nos por duna indicacion riba manera con pa cana e camindanan corecto.” Segun e vocero, nan ta mira cu esaki ta pasa hopi tambe, esta cu persona ta keha riba Facebook of den prensa sin a cana e camindanan prescribi unda si por haci un cambio of tuma comentarionan constructivo.
Vocero di IVA a duna ehempel en caso cu ta trata di keho contra hospital, IVA ta conseha tambe con pa entrega un keho formal na hospital mes. “Tin biaha hende tin kehonan di un dokter particular, pues den e caso ey por bay na e medisch tuchtcollege kende ta encarga cu persigui dunado di cuido. E punto ta keda cu mester acudi cerca nos pa asina nos por tuma e stapnan necesario y conseha.”
Aunke ta keda na dunadonan di cuido pa corigi cualkier keho cu drenta cerca nan, e rol di IVA ta uno di supervision unda ta mira con e sistema di cuido en general y e calidad di cuido por wordo mehora. “Nos ta mira e tendencianan.” Riba pregunta si por duna un indicacion di algun tendencia cu a tuma nota di dje, e vocero a splica cu ‘te ainda nos no por bisa nada riba esaki, nos tin cu bay wak esey’.
IVA ta curasha personanan cu kehonan of preocupacionnan pa loke ta trata e sistema di cuido na Aruba pa tuma contacto cu nan, sea por medio di bishita nan edificio na Schotlandstraat, manda un mensahe riba Facebook di inspeccion, yama of manda un e-mail na meldpunt@iva.aw.


text:
You are here
Prome Minister Eman: "Nos Ta Haya Razon Cu E Modelo Escogi Tabata Esun Corecto"
ORANJESTAD -- "Esaki pa nos ta un momento hopi importante.
Het College Aruba financieel toezicht (CAft) a indica cu Aruba ta cumpli cu tur e exigencianan pa loke ta argumentacion di presupuesto 2017. Despues di hopi debate y discusionnan den pasado awor ta poni preto riba blanco cu e modelo cu nos a scoge pa sali di e crisis a guia nos na finanzas publico duradero. " Esaki Prome Minister Mike Eman a bisa durante un conferencia di prensa unda gobierno a informa di a haya bon noticia di CAft.
"CAft ta completamente di acuerdo cu nos cifranan ta klop y cu nos ta bayendo pa un deficit di 0,5% pa e aña aki y cu otro aña nos tin un surplus." Eman a enfatisa cu Aruba sin ayudo di otronan a logra domina e enorme consecuencianan financiero economico di e crisis. "Ora nos a tuma rienda di pais Aruba na 2009 nos tabatin un economia cu a baha cu 15% y tabatin un desempleo di 14%. E gobierno prome cu nos tabatin relacionnan malisimo cu otro partners, motibo pakico turismo crucero a cay den otro, aeroliñanan a laga Aruba un banda y e refineria a cera su portanan. Esey tabata e situacion. Nan solucion tabata pa laga e ciudadano paga e debe cu tur sorto di medida fiscal cu un enorme inflacion como consecuencia. E cambio mester a bin."
Gobierno di AVP a scoge pa un maneho stimulante enbes di austerisacion. E refineria mester a habri bek, turismo mester a crece bek. Pa por a drecha finanzas publico mester a reorganisa fondonan di pensioen APFA y AOV. Gobierno na fin di dia ta responsabel pa posibel deficitnan, manera tambe pa AZV. "Nos no a haya corecto pa laga e ciudadano paga pa e crisis cu e no a ocasiona, asina ta cu nos kier a drecha e poder di compra." Claro cu e maneho aki a rekeri cu mester a presta hopi placa, cu tabatin como consecuencia un debe creciente. Un desaroyo cu a conduci na caranan zuur, sigur di e politiconan na Den Haag. Premier Eman a keda splica cu su santo pasenshi cu cosnan lo drecha, pero e mester a accepta cu Hulanda a impone un control financiero. CAft a bin cu critica severo y cada bes di nobo tabata bin cu medidanan fuerte pa wordo impone. Eman: "Nos no ta kere cu nos sa miho y no ta pesey nos no kier a sigui nan consehonan. Pero, ta hopi facil pa hendnean cu no ta carga responsabilidad pa e pais aki bin cu tur sorto di conseho pa impone medida, austerisacion y kitamento di hende di trabou."
Prome Minister Eman ta masha orguyoso di e meta logra. "Esaki ta importante pa tur Arubiano. Como gobierno nos a scoge un modelo economico y a traha cuidadosamente riba dje. Nos no a sucumbi pa accionnan facil, manera aumento di belasting. Awor nos ta haya rason. Cu masha orguyo nos por anuncia cu otro aña Aruba pa prome bes den su historia di existencia ta baha su debenan."


text:
Tin hopi mama bon, pero niun no por igualá bo.
– Proverbionan 31:30
Un bon MAMA no ta fásil,
E bal mas ku piedra presioso.
Su famia tin pleno konfiansa den dje i lo pasa bon serka dje.
Henter su bida e ta hasi loke ta kumbiní su esposo i su yunan.
E ta hasi su trabou ku plaser.
Su mannan nunka no ta sosegá.
Den temp’i friu n’ tin miedu paso e sa ku su famia ta protehá.
E ta papia ku sabiduria i duna instrukshonnan na un manera amabel.
E ta wak pa tur kos bai bon den su kas i nunka n’ ta sinta pòrnada.
Nos ta duna nos MAMA e honor pa tur lokual el a hasi.
Blessed Mother’s Day!


text:
Parti di e ministerionan di muggen
Marcial di train ta un di e otro renewable, ma na e tempu ei di mas riesgo di e strategia pa krio komersiantenan. E strategia ta adecua solamente pa jugadores experimental ku ta dediká na incurrir den grandi pérdida finansiero.
Den e ministerionan di muggen, un cryptotrader tuma un fiansa di pasada, den su kara di interkambio ta mas di fini un fiansa, na proporshon e morto di garantia – e margin. Na e tempu ei, e interes a tene por uza e fiansa. Asina, un cryptotrader por meskla di un cryptocurrency di ruiná e saldo.
Tin dos variante prinsipal di e ministerionan di muggen: tin un servisio largu, òf tin un wega na continuacion di e, ora di komersial pone e a hasi e grupo trahadó ta krese den e preis, i un servisio kortiku, òf tin un wega pa un cai, ora di calidad oumentá e a hasi e preis di cryptocurrency redusí. Sinembargo, si e preis di un krio activo serio ku ta bai abou, miéntras ku e merkansia den e lugá, despues, ora mi ta yega na un disidí punto krio, e komersial por perde su garantia, e instrukshonnan di telefon muggen – violá di sera pa e pasada di transakshon, si e komersial no a añadí kapital di e kantidat. Si bo kapital estado ta komun bou di tene, e interkambio tin derecho riba kita e pièrdè di garantia pa e komersial’c kantidat di muggen.
No kasonan ora e negoshante, na pa promé biaha tabatin e enfrenta di grave perdida, disidí subi e pasa na interes i restorá nan position na lugá di haya e perdida. Ku tin fini baha na pérdida ainda mas grandi.
Di engañonan di Grupo Investeren. Eror 4 Di engañonan di Grupo Investeren. Eror 1
Skirbi: Richard Beernan